Document ID: 32005R0962

NARIADENIE KOMISIE (ES) č. 962/2005
z 23. júna 2005,
ktoré sa týka vydávania vývozných povolení na produkty v sektore vinárstva
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Komisie (ES) č. 883/2001 z 24. apríla 2001, ktorým sa určujú pravidlá uplatňovania nariadenia Rady (ES) č. 1493/1999 v oblasti obchodovania s produktmi v sektore vinárstva s tretími krajinami (1), najmä na jeho článok 7 a článok 9 odsek 3,
keďže:
(1)
Článok 63 odsek 7 nariadenia Rady (ES) č. 1493/1999 zo 17. mája 1999 o spoločnej organizácii trhu s vínom (2) obmedzil poskytovanie vývozných náhrad na produkty patriace do sektora vinárstva v množstve a výdavkoch odsúhlasených v dohode o poľnohospodárstve, ktorá bola uzatvorená v rámci multilaterálnych obchodných rokovaní Uruguajského kola.
(2)
Článok 9 nariadenia (ES) č. 883/2001 ustanovil podmienky, v ktorých Komisia môže prijať osobitné opatrenia s cieľom zabrániť prekročeniu plánovaného množstva alebo disponibilného rozpočtu v rámci tejto dohody.
(3)
Na základe informácií týkajúcich sa žiadostí o vývozné povolenia, ktoré má Komisia k dispozícii k 22. júnu 2005, množstvo ešte disponibilné na obdobie do 30. júna 2005 pre pásmo určenia (3) východná Európa podľa článku 9 odsek 5 nariadenia (ES) č. 883/2001 by mohlo byť prekročené, ak sa neobmedzí vydávanie týchto vývozných povolení s vopred stanovenou náhradou. Je preto potrebné stanoviť jednotnú percentuálnu sadzbu na prijímanie žiadostí predložených od 15. do 21. júna 2005 a pozastaviť pre tieto zóny do 1. júla 2005 vydávanie potvrdení pre predložené žiadosti,
PRIJALA TOTO NARIADENIE:
Článok 1
1. Vývozné povolenia s vopred stanovenou náhradou v sektore vinárstva, o ktoré sa predkladali žiadosti od 15. do 21. júna 2005 v rámci nariadenia (ES) č. 883/2001, sa vydávajú vo výške 75,58 % požadovaného množstva pre pásmo (3) východná Európa.
2. Pre produkty v sektore vinárstva v zmysle odseku 1 sa vydávanie vývozných povolení, o ktoré sa predkladajú žiadosti od 22. júna 2005, ako aj podávanie žiadostí o vývozné povolenia od 24. júna 2005, pozastavuje pre pásmo určenia (3) východná Európa do 1. júla 2005.
Článok 2
Toto nariadenie nadobúda účinnosť 24. júna 2005.
Toto nariadenie je záväzné v celom rozsahu a je priamo uplatniteľné vo všetkých členských štátoch.
V Bruseli 23. júna 2005

Labels: 3
6